ພັກຝ່າຍຕ່າງໆ ຂອງລີເບຍ ຕົກລົງ ເປີດການເຈລະຈາ ສັນຕິພາບ ຢູ່ Geneva ໃນອາທິດໜ້ານີ້
ການເຈລະຈາ ທີ່ໜຸນຫຼັງໂດຍ ສປຊ ໃນຄວາມພະຍາຍາມ ຍຸດຕິຂໍ້ຂັດແຍ້ງ ທີ່ກໍ່ຄວາມວຸ້ນວາຍ ໃນລີເບຍ ເປັນເວລາ 4 ປີມາແລ້ວ ຫຼັງຈາກສົງຄາມກາງເມືອງ ທີ່ໄດ້ຂັບໄລ່ Moammar Gadhafi.
ທູດພິເສດຂັ້ນສູງຂອງອົງການສະຫະປະຊາຊາດ ຮັບຜິດຊອບ ເລື້ອງລີເບຍ ກ່າວວ່າ ພັກຝ່າຍຕ່າງໆທີ່ເປັນປໍລະປັກ ໃນປະເທດ ທີ່ພວມເກີດສົງຄາມ ຢູ່ເຂດອາຟຣິກາເໜືອນັ້ນ ໄດ້ຕົກລົງທີ່ຈະທຳ ການເຈລະຈາກັນ ໃນສອງສາມມື້ຂ້າງໜ້ານີ້ ໃນການຊຸກຍູ້ໃຫ້ ຍຸດຕິວິກິດການຄວາມໝັ້ນຄົງ ທີ່ຮ້າຍແຮງເຖິງແກ່ຊີວິດ ຊຶ່ງໄດ້ແກ່ ຍາວມາເປັນເວລາສີ່ປີແລ້ວນັ້ນ ຖະແຫລງການຂອງອົງການສະຫະປະຊາຊາດ ທີ່ນຳອອກເຜີຍແຜ່ ໃນວັນເສົາວານນີ້ ກ່າວວ່າ ການເຈລະຈາດັ່ງກ່າວຈະມີຂຶ້ນຢູ່ທີ່ສຳ ນັກງານຂອງອົງການສະຫະປະຊາຊາດ ໃນນະຄອນ Geneva ແລະຈະເພັ່ງເລັ່ງໃສ່ ການຈັດຕັ້ງລັດຖະບານສາມັກຄີຊາດ ແລະ ການຮ່າງລັດຖະທຳມະນູນຢ່າງຖາວອນ ຖະແຫລງການດັ່ງກ່າວ ບໍ່ໄດ້ໃຫ້ລາຍລະອຽດ ໃດໆເພີ້ມເຕີມ ແລະ ບໍ່ມີຄວາມຈະແຈ້ງໃນທັນທີເທື່ອວ່າ ຜູ້ໃດຈະເຂົ້າຮ່ວມ ໃນການ ເຈລະຈາ ຫຼື ໃນເວລາໃດການເຈລະຈາກັນຈະມີຂຶ້ນ ປະເທດຝຣັ່ງ ເຢຍຣະມັນ ອັງກິດ ສະຫະລັດ ສະເປນ ແລະ ອີຕາລີ ໄດ້ອອກຖະແຫລງການ ຮ່ວມກັນ ຍົກຍ້ອງການເຄື່ອນໄຫວດັ່ງກ່າວ ລີເບຍ ແມ່ນຖືກປ່ອຍປະ ໂດຍປາດສະຈາກການປົກຄອງ ທີ່ມີປະສິດທິຜົນໃນປີ 2011 ເວລາ Moammar Gadhafi ຈອມພະເດັດການ ທີ່ປົກຄອງປະເທດມາເປັນເວລາດົນ ນານ ຖືກໂຄ່ນລົ້ມ ແລະ ຫຼັງຈາກນັ້ນກໍໄດ້ຖືກຂ້າຕາຍ ນັບຕັ້ງແຕ່ນັ້ນມາ ລັດຖະບານ ທີ່ເປັນປໍລະປັກຂອງສອງຝ່າຍ ຊຶ່ງຝ່າຍນຶ່ງຮັບຮູ້ໂດຍນາໆຊາດ ແລະອີກຝ່າຍນຶ່ງທີ່ສ້າງ ຕັ້ງຂຶ້ນດ້ວຍພວກນັກຕໍ່ສູ້ອິສລາມ ແມ່ນໄດ້ສູ້ລົບກັນເພື່ອຍາດແຍ່ງອຳນາດ ລັດຖະບານທີ່ນາໆຊາດຮັບຮູ້ ຂອງນາຍົກລັດຖະມົນຕີ Abdullah al-Thani ໄດ້ພາກັນ ຫລົບໜີ ໄປຢູ່ເມືອງ Tobruk ທາງພາກຕາເວັນ ອອກຂອງປະເທດໃນປີ 2014 ໃນ ຂະນະທີ່ທະຫານບ້ານອິສລາມກຸ່ມນຶ່ງ ໄດ້ເຂົ້າຄວບຄຸມນະຄອນຫລວງ Tripoli